Parlamentsvalget i Estland 1995

Parlamentsvalget i Estland 1995 ble avholdt over hele Estland den 5. mars 1995. Det ble valgt 101 medlemmer av Riigikogu.

Valget ble fremskyndet med halvannet år, bare to og et halvt år etter parlamentsvalget i september 1992. I mellomtiden hadde mange bosatte russere kunnet dokumentere sin rett til statsborgerskap i Estland. Mange russere oppnådde derfor stemmerett ved dette parlamentsvalget.

Parlamentsmedlemmene ble valgt ved forholdstallsvalg i 11 valgkretser. Partiene måtte over en nasjonal sperregrense på 5 % av stemmene for å bli representert. Partisystemet i Estland var fortsatt ustabilt, og mange små partier samlet seg i valgforbund for å klare sperregrensen.

Valgresultatet ble fortolket som et tilbakeslag for hastige økonomiske reformer og «misnøye med vanskelige levekår og økte sosiale skiller». De sentrum–høyrepartiene som hadde sittet med regjeringsmakten med Mart Laar som statsminister det meste av perioden, var fragmentert og mistet sitt parlamentariske grunnlag. De mest radikale reformatorene samlet seg i Det estiske reformpartiet, ledet av Siim Kallas.

Det største valgforbundet bestod av Det estiske samlingspartiet og Det estiske landsbygdfolkets parti, som for en stor del representerte tidligere «reformkommunister» og landbruksinteressene. De to partiene ble anført av Tiit Vähi og Arnold Rüütel, som lovet en mer moderat reformpolitikk. De lente seg i første omgang på Det estiske senterpartiet, ledet av Edgar Savisaar, som sprang ut av protopartiet Folkefronten.

Valgresultat 
Estlands valgkommisjon talte følgende resultat for hele landet:

Referanser 

Valg i Estland
Valg i 1995
1995 i Estland